Diskusjon:Skjermdump

message: Ut fra en diskusjon på Facebook blant ganske oppegående folk, ser det ut til at "skjermdump" er det vanligste ordet for dette på norsk. Men kanskje bør det letes opp en kilde som bekrefter det, hvis det er mulig. Blue Elf (diskusjon) 7. apr. 2015 kl. 17:22 (CEST)
replies: text: Det er nå blitt lagt inn et flytteforslag. Jeg mener «skjermbilde» er mer utbredt, det har også flere resultater på Google. 12u (diskusjon) 27. aug. 2022 kl. 19:19 (CEST)
replies: text: :Når jeg søker på Google etter "skjermdump" får jeg 7.980.000 resultater, mens "skjermbilde" gir 5.040.000 treff. Begrepet skjermbilde kan også brukes i en tekst, typisk bruksanvisning o.l., der det refereres til ulike skjermbilder, med/uten illustrasjon. Antall treff på det begrepet kan altså omhandle andre ting enn Print screen. Bare ikke flytt artikkelen til "skjermskudd", som jeg faktisk har sett det engelske "screenshot" bli oversatt til! ///Mvh. 1000mm (diskusjon) 30. aug. 2022 kl. 17:00 (CEST)
replies: text: :: Søkte du med anførselstegn? Hvis ikke så vil Google vise resultater som ligner på søket ditt. Altså du må søke «"skjermdump"», ikke «skjermdump», for å få et presist svar. Jeg får  resultater på «skjermdump», og  resultater på «skjermbilde». Typisk bruksanvisning o.l. slik du nevner vil jeg tro er et mindretall av resultatene. 12u (diskusjon) 3. sep. 2022 kl. 12:12 (CEST)
replies: text: :::, uten anførselstegn. Hvis jeg søker med får jeg litt andre tall enn deg, men flere treff på skjermbilde, som du får. Fordelen med bruk av skjermdump er at skjermbilde i tillegg til å være et stillbilde av skjermen (eks. 2.1 hos NAOB) også refererer til hva man til enhver tid ser på skjermen (eks. 2 hos NAOB og Ordbøkene) og kan også kan bety noe helt annet (eks. 1 hos Ordbøkene og NAOB). ///Mvh. 1000mm (diskusjon) 3. sep. 2022 kl. 12:39 (CEST)
replies: text: ::::Jeg forstår at begrepet skjermbilde er flertydig, men bruken av ordet som stillbilde er lavt sammenlignet med den betydningen beskrevet i artikkelen. Det mest utbredte begrepet bør være artikkelnavnet synes jeg. Dessuten kan vi alltid bruke  for å vise at ordet har flere betydninger. Jeg tenker at «skjermdump» kan bli en omdirigering. 12u (diskusjon) 3. sep. 2022 kl. 12:58 (CEST)
replies: text: :::::Med begrepet "stillbilde av skjermen" så mener jeg skjermdump, i motsetning til det dynamiske hva som til enhver tid vises på en skjerm. Med omdirigering og hattnotis vil en flytting være uproblematisk, men det samme kan man si om en omdirigering fra skjermbilde til skjermdump, og hattnotis på skjermdump. ///Mvh. 1000mm (diskusjon) 3. sep. 2022 kl. 13:07 (CEST)

text: I en avisartikkel i dag så jeg begrepet «skjermutklipp» bli brukt. Det syntes jeg var et godt begrep, og uten risiko for sammenblanding med betydningen «et slags røntgenbilde, særlig av brysthulen» som «skjermbilde» også kan bety. Begrepet har imidlertid lav utbredelse pr i dag. ///Mvh. 1000mm (diskusjon) 1. feb. 2023 kl. 13:36 (CET)
thread_title: Kilde

message: ".Img" er ikke en bildefil. Setningene er også dårlig skrevet her. Norsk Wikipedia er fortsatt et håpløst tilfelle.
replies: text: Så hvorfor gjør ikke du artikkelen bedre? Hvis du tror du kan gjøre det bedre?-- Telaneo (Diskusjonside) 23. okt. 2015 kl. 21:43 (CEST)
replies: text: :Kanskje fordi vedkommende ikke kjenner til alle muligheter? Hvorfor kommuniserer du som skal bli admin så dårlig med mulige brukere? 2A01:799:BE2:5E00:3074:1446:885:FB45 3. sep. 2022 kl. 12:42 (CEST)
replies: text: ::Dette er en syv år gammel kommentar. Jeg mener Telaneo bør dømmes ut fra nåtid når det gjelder nominasjonen. 12u (diskusjon) 3. sep. 2022 kl. 12:50 (CEST)
thread_title:  Håpløst